ROMANIA                                                                   

             SE APROBA,

JUDETULTIMIS                                                          
                
 P R I M A R

MUNICIPIUL TIMISOARA                                                   Dr.Ing. GHEORGHE CIUHANDU

CONSILIUL LOCAL

U32003 – 2061/18.07.2003

REFERAT 

privind avizarea

Planului Urbanistic Zonal

“Calea Torontalului – Strada Grigore Alexandrescu”, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara, 


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal “Calea Torontalului – Strada Grigore Alexandrescu”, Timişoara, documentaţie iniţiată de Hristea Rozalia, Vlaicovici Irina, Pătrulescu Floarea şi Coseriu Călina – proprietari a trei parcele din cadrul suprafeţei studiate. Planul Urbanistic Zonal este elaborat de S.C. “B – CUBB” s.r.l., proiect nr. 01/2003.
Terenul studiat în cadrul PUZ este situat în zona nordică a municipiului Timişoara, cu front pe strada Grigore Alexandrescu – viitorul Inel 4 de circulaţie. In conformitate cu PUG Timişoara zona este cuprinsă în intravilanul municipiului Timişoara, încadrată în UTR 20, având propusă prin PUG funcţiunea de zonă de servicii şi instituţii publice. Zona este sub interdicţie temporară de construire până la elaborare PUZ sau PUD.

In urma analizei zonei studiate se considera posibilă modificarea destinaţiei funcţionale prevăzute în PUG din zona de servicii si instituţii publice în zona cu funcţiuni mixte – servicii şi locuinţe. 

În zonele învecinate s-au realizat deja lotizări pentru locuinţe individuale cu regim de înălţime redus (P-P+2E).

Suprafaţa totală studiată în cadrul PUZ este de 30300 mp. Parcelele din zona studiată sunt proprietate particulară a persoanelor fizice sau juridice.

Prin documentaţia prezentată se propune: 

· Lotizarea parcelelor cu nr. topo 23486/1/4 şi nr. cadastrale A 527/1/8 şi A527/1/10, cu suprafaţa totală de 15.000 mp., în vederea construirii de locuinţe individuale, în regim de înălţime S+P+2E+M, iar pe parcelele nr. 1 şi 16, adiacente străzii G. Alexandrescu se propun funcţiuni mixte – servicii şi locuinţe, cu regim de înălţime S+P+5E+M, având în vedere viitorul profil al străzii.

Accesul pe parcelele propuse se asigură din strada Grigore Alexandrescu, pe o stradă nou propusă, conform planşelor anexate. Se propune şi lărgirea a două drumuri de exploatare existente pe amplasament, până la lăţimea de 10,50 m. 

· Pentru parcelele cu nr. 17 – nr. cadastral A 527/1/11 şi nr.18 – nr. cadastral A 527/1/12 se propun funcţiuni mixte – servicii şi locuinţe pe porţinea adiacentă Inelului 4, iar pentru restul suprafeţei - locuinţe şi funcţiuni complementare. Pentru lotizarea acestor parcele se vor elabora Planuri Urbanistice de Detaliu.

În conformitate cu legislaţia în vigoare se va reglementa situaţia juridică a terenurilor afectate de drumuri astfel încât acestea să aparţină domeniului public.
Documentaţia de urbanism este însoţită de următoarele avize şi acorduri:

Aviz Consiliul Judeţean Timiş – nr. 14/2003;

Aviz unic – nr. 273/2003;

Aviz S.C. Electrica Banat s.a. – nr. 2339/2003

Aviz de principiu- Dir. Tehnică, PMT – nr. 98/2003

Aviz Comisia de circulaţie – nr. TH2003 – 1157/2003;

Aviz Grupul de pompieri Banat – nr. 625114/2003;

Aviz Inspectoratul de Protecţie Civilă Judeţean Timiş – nr. 714/2003;

Aviz Direcţia de Sănătate Publică Timiş – nr. 101/C/2003;

Aviz Garnizoana Timişoara – UM 01526

Soluţile alese au avut în vedere prevederile normativelor actuale cu privire la forma şi dimensiunile construcţiilor, a căilor de comunicaţii terestre, a drumurilor de deservire locală, a necesarului de parcaje.
Planului Urbanistic Zonal “Calea Torontalului – Strada Grigore Alexandrescu”, Timişoara se va integra în Planul Urbanistic General al Municipiului Timişoara şi va avea o valabilitate de 15 ani.

